section_heading: Karijera u Interu
paragraph_text: Sljedeće sezone (2003./04) Héctor Cúper je smijenjen nakon nekoliko prvenstvenih utakmica, te je umjesto njega doveden Alberto Zaccheroni. Pod vodstvom novog trenera, Vieri nije mnogo igrao. Također, javno je iskazao nezadovoljstvo zbog prodaje Hernána Crespa u londonski Chelsea. U ljeto 2004. Zaccheronija na klupi Intera mijenja Roberto Mancini. Dolaskom Mancinija, Vieri je mnogo utakmica igrao u napadačkom dvojcu s Brazilcem Adrianom. Ipak, zbog ozljede protiv Valencije, Vieri više nije bio toliko ubojit na terenu kao prije što se moglo vidjeti.